জিহাদ শুধু আল্লাহর দ্বীনকে বিজয়ী করার লড়াই নয়,বরং বিজয় একবার অর্জিত হলে সে বিজয়কে টিকিয়ে রাখার লড়াইও। তবে মুসলিম দেশগুলোতে আজকের জিহাদ হলো অধিকৃত অবস্থা থেকে মুক্তির লড়াই। এমন অধিকৃত রাষ্ট্রে মুসলমানদের মাঝে যদি জিহাদ না থাকে তবে বুঝতে হবে সেদেশে বিশুদ্ধ ইসলামও বেঁচে নাই। ঈমানদার যেমন আজীবনের জন্য ঈমানদার,তেমনি আল্লাহর রাস্তায় মোজাহিদও আজীবনের জন্য মোজাহিদ। তাই মু’মিনের জীবনে জিহাদ শেষ হয় না। সিরিয়ার জিহাদও তাই সিরিয়াতেও শেষ হওয়ার নয়। পুকুরে ঢিল পড়লেও তাতে ঢেউ উঠে,এবং সে ঢেউ তীরে এসে আঘাত হানে। রাজনৈতিক বিপ্লব বা জিহাদ তো ঢেউ তুলে বহু রাষ্ট্র জুড়ে। আরবের বুকে নবীজী(সাঃ) যে জিহাদ শুরু করেছিলেন সেটিই বহু হাজার মাইল দূরের বাংলায় এসে আঘাত হেনেছিল এবং নির্মূল করেছিল পৌত্তলিক শাসন। এবং সেটি তুর্কি মুসলমানদের হাতে। বাঙালী মুসলমানদের বড় অযোগ্যতা ও ব্যর্থতা যে তারা সে জিহাদকে আর সামনে এগিয়ে নিতে পারিনি। আর প্রতিটি ব্যর্থতাই তো আযাব ডেকে আনে। সে ব্যর্থতার কারণেই তারা শত্রুশক্তি দ্বারা পরিবেষ্টিত।এবং আজ চেপে বসেছে দুর্বৃত্ত শাসন।